# Athör ë yic — Löŋ Wut Thiɔ̈kiic de pial në Thukulic

**Yeeŋö ye löŋ Wut Thiɔ̈kiic de pial në Thukulic looi?**

Kɔc kɔ̈k, cïtmɛn de madiir ku Mäktäm de Gɔ̈t ku Dupiööc, kek aye keek cɔl ‘kɔc cï keek lony’. Aye naŋ riɛl bïkkë Lööŋkuɔ̈ɔ̈n ba keek ya kuany cök të cïn lɔ në thukulic ka të jiɛɛm yïn ya looi.

Yeen Löŋ kënnë abïï yïn ya pɛ̈n lɔ në thukulic ka panhïïm ke thukul ka ɣän kɔ̈k kedhiɛ yennëke loilooi ke thukul looi thïn yiic. Yeen Löŋ kënnë alëu bï këriɛ̈ɛ̈c ëbën ya mat thïn agut cï thɛɛr, ka ɣän, cenëke Löŋ kënnë bïï ya kuany cök thïn yiic.

Wël juëc kɔ̈k ye jam në kë de Löŋ Wut Thiɔ̈kiic de pial në Thukulic aalëu bï keek ya yök [**ëtɛ̈ɛ̈n**](https://www.vic.gov.au/school-community-safety-orders). Yïn lëu ba ya daai në bïdïyo [**ëtɛ̈ɛ̈n**](https://vimeo.com/723185699/0195aac2e2) ago yïn ya kuɔny ago tɛ̈n yennë Löŋ Wut Thiɔ̈kiic de pial në Thukulic cɛɛth thïn ya deetic?

**Lëu bï Löŋ Thiökic ya kuany cök në thɛɛr kadï?**

Yeen Löŋ kënnë ëyadɛ̈ŋ abï yïn ya lɛ̈k në thɛɛr bennëke ye lööŋ käkë ya tɔ̈. Thɛɛr juëc bennëke ye Löŋ kënnë cɔk tɔ̈ abï ya nïn kaa 14.

**Naa naŋ nhom mɛnhdiɛ̈ɛ̈n tɔ̈ në thukulic, yeeŋö bï rɔt ya luɔ̈i keek në yemɛɛn bï ɣɛn kee Löŋ Thiökic kuany cök?**

Thukulduɔ̈n acï tak arëëtic në adöt në kuɛɛr bennë kee Löŋ käkë mɛnhdu ya gäm badhɛɛl ku jɔl ya tɛ̈nduɔ̈ɔ̈n yïn nyin tïït në keek. Yeen Löŋ cï tääu kënnë acïï yïn bï ya pëën ago nyïn ciɛ̈ ye tïït në keek ka mɛtduɔ̈ɔ̈n ë rɔt në piööcdenic.

Thukulduɔ̈n abï yïn dɔc ya gäm ‘Löŋ ke Jam ke Yök de Kuɔɔny’ në ye thar thiin bennë yïn ya gäm Löŋ käkë yic. Kënnë abïï juiir në:

* të cït të lëu bennë yï lɛ̈k thukulde mɛnhdu
* kueer lëu bennë mɛnhdu ya ŋoot kë lɔ tueŋ në thukulic ku bï ya luui në loilooi ke thukulic apiɛth.
* kä bïkkë keek ya looi agonëke mɛnhdu ya kuɔny ku bennëke nyin ya tïït në yen.

**Ku naa kɛ̈n ë Löŋ Thiökic gam?**

Raan ë gɛm Löŋ Thiökic abïï keek kɔn bɛɛr ya caar ago deetic lɔn lëu bennë kee ‘Löŋ ë Wut Latueŋ de Pial në Thukulic’ ka bï keek ya teem kɔ̈ɔ̈th ago keek ciɛ̈ ye bɛɛr kuany cök. Wël juëc ye jam në biäkde Löŋ Lɔtueŋ alëu bïï ya yök tënnë wɛbthait ë Mäktäm de Gɔ̈t ku Piööc [**ëtɛ̈ɛ̈n**](https://www.vic.gov.au/school-community-safety-orders).

Yïn lëu ba awarak ya tuɔɔc në kaam ca lɔcic ago guiir apiɛth ëke cï yïn cɔk tɔ̈ wuya, ku jɔl ya tɛ̈n lëu ben yïn ya tiaam thïn ka mɛnhdu ka këriɛ̈ɛ̈c ëbën kɔɔr. Cïtmɛn de, alëu ba ya kɔɔr ba lɛ̈k thukul lɔn tɔ̈nnë mɛnhdu ke ye aduɛ̈ɛ̈ny ago ya ŋoot ke gɛ̈më kuɔɔny ben ya lɔ në thukulic.

Athör bï gɔ̈ɔ̈r alëu bï ya tuɔɔc në imelic ka bï ya tuɔ̈c raan lɔgɔk ye ajuiɛɛr kënnë juiir. Anɔŋ athör de nyuuth bïn athördu ya thɔ̈ɔ̈ŋ kennë yen ba yök në wɛbthait de Mäktäm de Gɔ̈t ku Piööc [**ëtɛ̈ɛ̈n**](https://www.vic.gov.au/school-community-safety-orders).

Naa ca jai ago athördun gɔ̈t ku ba tuɔɔc, ke yïn lëu ba thiɛ̈c ago yïn guiɛ̈ɛ̈r wɛ̈t në röl ëyadɛ̈ŋ. Yïn lëu ba raan dɛ̈t peei ëyadɛ̈ŋ ya thiëëc ago ye athör kënnë ya tuɔɔc në nyindu yic, cï mɛn de raan ye yïn kuɔny në duɛ̈ɛ̈nydu yic ka agamlöŋ de wɛ̈ɛ̈r ë thok.

**Yeeŋö bï rɔt ya looi të kën ɣɛn Löŋ kuany cök?**

Naa kënnë kee Lööŋ kuany cök cï tën cennë keek luɛɛl thïn, ke thukul alëu bï yïn ya guɛɛl në Gadhic ke makäm ago yïn cɔk kuay ye Löŋ cök.

Naa lɔ Gadhic de Makäm yïn yök ke yï nɔŋ nhom awäc në kë kën yïn Löŋ kuany cök, ke kaa lëu bïkkë kee käkë ya looi:

* bï yïn wïc ba ukuma cuat piny
* bï naŋ wɛ̈t bï ya tääu ke ba ya kuanycök
* bï yïn ya cɔk loi këdɛ̈t peei bï yïn ya cɔk kuany ye Löŋ kënnë cök
* bï yïn wïc ba gɛrë këdɛ̈ peei wɛ̈n ye makäm yök kë piɛth looi.

Yïn cïï bï ya mac, ka bï yïn ya tuɔ̈c athöör ë tɔ̈ɔ̈u de awɛ̈ɛ̈c ku bï yïn ya kuum të kën yïn ye löŋ kënnë kuanycök.

**Naa kaar kuɔɔny de wɛ̈ɛ̈rë thok/ kuɔɔny de agamlöŋ ka kuɔɔny dɛ̈t peei?**

Naa kɔɔr agamlöŋ, ka raan bï yïn ya gäm kuɔɔny, ke ka lëu ba ya guiɛ̈ɛ̈r madir de thukul ago yïn gäm ye kuɔɔnyduɔ̈ɔ̈n kɔɔr kënnë.

Naa ye mɛnhdu lɔ në thukul de akuma yic, ke yïn lëu ba mäktämdïït de wäläya mäktäm de Gɔ̈t ku Piööc ya guik cök ago kuɔɔny dït apɛi ya yök thïn ëtënnë.

|  |  |
| --- | --- |
| North Eastern VictoriaPuun: 1300 333 231Imel: **nevr@education.vic.gov.au**  | North Western VictoriaPuun: 1300 338 691Imel: **nwvr@education.vic.gov.au**  |
| South Eastern VictoriaPuun: 1300 338 738Imel: **sevr@education.vic.gov.au** | South Western VictoriaPuun: 1300 333 232Imel: **swvr@education.vic.gov.au**  |

**Ku naa kaar wël juëc kɔ̈k?**

Yïn lëu ba ya lɔ në wɛbthait de Mäktäm de Gɔ̈t ku Piööc [**ëtɛ̈ɛ̈n**](https://www.vic.gov.au/school-community-safety-orders) ago wël juëc lɔ yök thïn ëtɛ̈ɛ̈n.